 Jenesis 42  E mesịa, Jekọb chọpụtara na ọka dị nIjipt. Jekọb wee gwa ụmụ ya ndị ikom, sị: Gịnị mere unu ji nọrọ na-ele ibe unu anya?Ọ sịkwara: Lee, anụrụ m na ọka dị nIjipt. Gbadaanụ nebe ahụ zụtara anyị ọka, ka anyị wee dị ndụ ghara ịnwụ.Ụmụnne Josef iri wee gbadaa ịzụta ọka nIjipt.Ma Jekọb ekweghị ka Benjamin, nwanne Josef, soro ụmụnne ya ndị nke ọzọ gaa, nihi na ọ sịrị: Ma ọ bụghị otú ahụ, ọ pụrụ ịnwụ nihe mberede.Ụmụ Izrel na ndị ọzọ ndị na-abịa ịzụrụ ihe oriri wee bịarute, nihi na ụnwụ ahụ dara nala Ke.Ọ bụ Josef na-achị ala ahụ. Ọ bụ ya na-eresị ndị niile nke ụwa ihe. Nihi ya, ụmụnne Josef bịara kpọọrọ ya isiala.Mgbe Josef hụrụ ụmụnne ya, ọ matara ha ozugbo, ma o mere ka ha ghara ịmata ya. O wee gwa ha okwu nolu ike wee sị ha: Olee ebe unu si bịa? ha wee sị: Anyị si nala Ke bịa ịzụrụ ihe oriri.Josef wee mata ụmụnne ya, ma ha onwe ha amataghị ya.Ozugbo ahụ, Josef chetara nrọ ndị ọ rọrọ banyere ha, o wee gwa ha, sị: Unu bụ ndị nledo! Unu bịara ilepụta ebe ala anyị na-adịghị ike!Ha wee sị ya: Ee e, onyenwe anyị, kama ndị ohu gị bịara ịzụrụ ihe oriri.Anyị niile bụ ụmụ otu nwoke. Anyị na-eme ihe neziokwu. Ndị ohu gị abụghị ndị nledo.Ma ọ sịrị ha: Ọ bụghị otú ahụ! Nihi na unu bịara ilepụta ebe ala anyị na-adịghị ike!Ha wee sị: Ndị ohu gị dị ụmụnne iri na abụọ. Anyị bụ ụmụ otu nwoke nke nọ nala Ke; lee, nwanne anyị nke ọdụdụ na nna anyị nọ taa, ma onye nke ọzọ anọkwaghị.Otú ọ dị, Josef sịrị ha: Ihe ahụ m gwara unu bụ otú ọ dị, Unu bụ ndị nledo!A ga-eji nke a nwalee unu. Dị nnọọ ka Fero dị ndụ, unu agaghị esi ebe a laa ọ gwụla ma nwanne unu nke ọdụdụ ọ bịara ebe a.Zipụnụ otu onye nime unu ka ọ gaa kpọta nwanne unu, ma a ga-akpọchi unu, ka e wee nwalee okwu unu ma ùnu na-ekwu eziokwu. Ma ọ bụghị ya, dị nnọọ ka Fero dị ndụ, unu bụ ndị nledo.O wee tụba ha notu ụlọ mkpọrọ ruo ụbọchị atọ.E mesịa, Josef gwara ha nụbọchị nke atọ, sị: Meenụ nke a ka unu wee dịrị ndụ. M na-atụ egwu ezi Chineke.Ọ bụrụ na unu na-eme ihe neziokwu, ka a hapụ otu nime ụmụnne unu nụlọ a kpọchiri unu, ma ndị nke ọzọ nime unu lawa, burunụ ọka, nihi ụnwụ dị nụlọ unu.Unu ga-akpọtakwara m nwanne unu nke ọdụdụ, ka e wee mara na a pụrụ ịtụkwasị okwu unu obi; unu agaghịkwa anwụ. Ha wee mee otú ahụ.Ha wee malite ịgwa ibe ha, sị: O doro anya na anyị bụ ndị ikpe mara nihe metụtara nwanne anyị nwoke, nihi na anyị hụrụ otú mkpụrụ obi ya si nọrọ ná mwute mgbe ọ nọ na-arịọ anyị ka anyị nweere ya ọmịiko, ma anyị egeghị ntị. Ọ bụ ya mere ahụhụ a ji dakwasị anyị.Ruben wee zaa ha, sị: Ọ bụ na mụ asịghị unu, Unu emehiela megide nwata ahụ, ma unu egeghị ntị? Lee, a na-ajụta ọbara ya ugbu a.Ma ha onwe ha amaghị na Josef nọ na-ege ntị, nihi na e nwere onye na-asụgharị okwu netiti ha.Nihi ya, o si nebe ha nọ pụọ wee malite ịkwa ákwá. O wee laghachikwuru ha wee gwa ha okwu ma si netiti ha kpọrọ Simiọn kee ya agbụ nihu ha.E mesịa, Josef nyere iwu, ha wee kpojuo ọka nakpa ha. O nyekwara iwu ka ha tinye ego onye nke ọ bụla nime ndị ikom ahụ nakpa ya, nyekwa ha ihe ha ga-eri nụzọ. E wee meere ha otú ahụ.Ha wee bukwasị ọka ha nelu ịnyịnya ibu ha wee si nebe ahụ lawa.Mgbe otu nime ha meghere akpa ya nebe ha ga-arahụ ka o nye ịnyịnya ibu ya nri, ọ hụrụ ego ya, lee, ọ dị nọnụ akpa ya.O wee gwa ụmụnne ya, sị: E weghachiri ego m, lee, ọ dị nakpa m! Obi wee lọọ ha mmiri, nke mere na ha gakwuuru ibe ha na-ama jijiji, na-asị: Gịnị bụ ihe a Chineke mere anyị?Nikpeazụ, ha lọghachikwutere Jekọb nna ha nala Ke wee kọọrọ ya ihe niile dakwasịrị ha, sị:Nwoke nwe obodo ahụ gwara anyị okwu nolu ike, nihi na o weere anyị dị ka ndị bịara iledo obodo ahụ.Ma anyị gwara ya, sị, Anyị na-eme ihe neziokwu. Anyị abụghị ndị nledo.Anyị dị ụmụnne iri na abụọ, bụ ndị ikom nna anyị mụrụ. Otu onye anọkwaghị, nwanne anyị nke ọdụdụ na nna anyị nọ taa nala Ke.Ma nwoke nwe obodo ahụ gwara anyị, sị, M ga-eji nke a mara na unu na-eme ihe neziokwu: Kpọpụtanụ otu nwanne unu ka mụ na ya nọrọ. Ma burunụ ihe lawa nihi ụnwụ dị nụlọ unu.Kpọtaranụ m nwanne unu nke ọdụdụ, ka m wee mara na unu abụghị ndị nledo kama na unu na-eme ihe neziokwu. M ga-akpọnye unu nwanne unu, unu ga na-azụrụkwa ihe nala a.O wee ruo na mgbe ha na-awụpụta ihe dị nakpa ha, lee, ùkwù ego onye nke ọ bụla dị nakpa ya. Ma ha ma nna ha wee hụ ùkwù ego ha, egwu wee tụọ ha.Jekọb nna ha wee tie mkpu gwa ha, sị: Ọ bụ m ka unu gbawara aka ụmụ! Josef anọkwaghị, Simiọn anọkwaghị, unu gajekwa ịkpọrọ Benjamin! Ọ bụ m ka ihe ndị a niile dakwasịworo!Ma Ruben gwara nna ya, sị: I nwere ike igbu ụmụ m abụọ ma ọ bụrụ na mụ akpọghachighịrị gị ya. Nyefee m ya naka, ọ bụkwa mụ onwe m ga-akpọghachiri gị ya.Otú ọ dị, ọ sịrị: Nwa m agaghị eso unu gaa, nihi na nwanne ya nwoke anwụwo, ọ fọdụkwara naanị ya. Ọ bụrụ na ọ nwụọ nihe mberede nụzọ, unu ga-eme ka m jiri mwute gbadaruo Shiol nisi awọ m. 